Jørre Kjemperud

Jørre André Kjemperud () er ein norsk tidlegare sandvolleyballspelar frå Vikersund. Profil på olympiatoppen.no  Han spelte også innandørs volleyball både i Lier, KFUM-Oslo, Kristiansund og Randaberg. 

Karriere
Kjemperud tok til å markera seg i internasjonale tevlingar frå 1994.Profil hjå Beach Volleyball Database  I 1997 vart han europameister i sandvolleyball saman med makkeren Vegard Høidalen. Dei to vann EM-bronse fire gonger og deltok under sommar-OL 2000 i Sydney. I 2001 vann dei bronse under VM i sandvolleyball. 

Kjemperud og Høidalen representerte Noreg på nytt under sommar-OL 2004 i Aten. Etter desse leikane bytte Kjemperud makker og spelte frå no av med Tarjei Skarlund. Dei to representerte saman Noreg under sommar-OL 2008 i Beijing. Kjemperud si beste plassering under eit OL er ein 9. plass (2000 og 2004). Til saman deltok han i 6 NM i sandvolleyball i karrieren sin. Som innandørs volleyballspelar spelte han i 20 landskampar for Noreg. 

I 2012 slutta Kjemperud med volleyballen og tok over eigarskapen over Quality Spa & Resort Kragerø i Kragerø. Drammens Tidende, 01.06.12: Dropper volleyballen for å drive spahotell i Kragerø 

 Kjelder 

Fotnotar 

 Bakgrunnsstoff 


Kategori:Norske sandvolleyballspelarar
Kategori:Europameistrar i sandvolleyball
Kategori:Norske deltakarar under sommar-OL 2000
Kategori:Sandvolleyballspelarar under sommar-OL 2000
Kategori:Norske deltakarar under sommar-OL 2004
Kategori:Sandvolleyballspelarar under sommar-OL 2004
Kategori:Norske deltakarar under sommar-OL 2008
Kategori:Sandvolleyballspelarar under sommar-OL 2008
Kategori:Folk frå Modum